Tehotná astmatička bojuje s konzumáciou Euthyroxu a Budiairu: Môže ich brať súčasne?
Dobrý deň, som tehotná a astmou trpím od asi 13 rokov, každé ráno beriem sprej no zistili mi štítnu žľazu a od dnes beriem Euthyrox, lenže lekárka mi povedala, že Euthyrox musím brať 30 minut pred Budiair, lenže ja ráno ako vstanem a ak si nedám sprej tak neviem ani fungovať. Nemôžem ich brať spolu?
Dobrý deň,
ďakujeme za Vašu otázku.
Pri súčasnom podávaní levotyroxínu (Euthyrox) spolu s glukokortikoidmi môže dôjsť k ovplyvneniu účinku lieku Euthyrox. Z tohto dôvodu Vám odporúčam sa riadiť pokynmi od lekára. V prípade, že Vám takýto spôsob užívania liekov nevyhovuje, je potrebné sa ohľadom ďalších možností liečby poradiť s predpisujúcim lekárom.
Prajem pekný zvyšok dňa.
S pozdravom
Mgr. Emma Halás Haluščíková